Komisijos sprendimas
2004 m. sausio 6 d.
16 kartą iš dalies keičiantis Sprendimą 2000/284/EB pateikiantį patvirtintų spermos surinkimo centrų, galinčių importuoti arklinių spermą iš trečiųjų šalių, sąrašą
(pranešta dokumentu Nr. C(2003) 5313)
(tekstas svarbus EEE)
(2004/70/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją [1], ypač į jos 17 straipsnio 3 dalies b punktą,
kadangi:
(1) Australijos kompetentingos institucijos oficialiai informavo Komisiją, kad iš dviejų arklinių spermos surinkimo centrų, apie kuriuos buvo pranešta Komisijai pagal Direktyvos 92/65/EEB nuostatas, patvirtinimai buvo atšaukti.
(2) Kompetentingos Slovakijos Respublikos institucijos oficialiai informavo Komisiją apie vieno arklinių spermos surinkimo centro patvirtinimą pagal Direktyvos 92/65/EEB nuostatas.
(3) Jungtinių Amerikos Valstijų kompetentingos institucijos oficialiai informavo Komisiją apie devynių arklinių spermos surinkimo centrų patvirtinimą ir dar keturių arklinių spermos surinkimo centrų patvirtinimo pakeitimų detales pagal Direktyvos 92/65/EEB nuostatas.
(4) Pagal ISO šalies kodą reikia į sąrašą įtraukti Serbiją ir Juodkalniją.
(5) Reikia atsižvelgti į tai, kad stojančiosios valstybės įstos į Bendriją 2004 m. gegužės 1 d.
(6) Todėl tikslinga iš dalies pakeisti patvirtintų centrų sąrašą atsižvelgiant į naują informaciją, kurią pateikė atitinkamos trečiosios šalys, ir siekiant aiškumo akcentuoti tame priede padarytus pakeitimus.
(7) Reikėtų atitinkamai iš dalies pakeisti Komisijos sprendimą 2000/284/EB [2].
(8) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2000/284/EB priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2004 m. sausio 6 d.